สวัสดีค่ะรบกวนหน่อยค่ะคือระหว่างมีเพศสัมพันธ์กับแฟนแล้วมีเลือดออกค่ะและงหลังจากนั้นก็มีเลือดออกคล้ายประจำเดือนค่ะแต่ยังไม่ถึงรอบเดือนนะค่ะทานยาคุมชนิด28เม็ดกินเม็ดที่2แล้วอาการเป็นแบบเดียวกันตอนนี้กินเม็ดที่18แล้วกับมาเป็นอีกค่ะลุ่มเสี่ยงเป็นโรคอะไรค่ะ
สวัสดีค่ะ หากยังอยู่ในระหว่างการทานยาคุมกำเนิด การมีเลือดออกจากช่องคลอด อาจเป็นผลข้างเคียงของยาคุมที่ทำให้เกิดเลือดออกกะปริดกะปรอยได้ อย่างไรก็ตาม การมีเลือดออกกะปริดกะปรอย มักพบในช่วงแรกของการทานยาคุมกำเนิด หากทานยามาต่อเนื่องหลายแผงแล้ว ยาคุมกำเนิดก็อาจไม่ใช่สาเหตุ หรือหากเลือดออกทุกครั้งที่มีเพศสัมพันธ์ อาจเกิดจาก- มีติ่งเนื้อที่ปากมดลูก- มีการติดเชื้อที่ปากมดลูก หรือช่องคลอด แต่มักมีตกขาวที่ผิดปกติร่วมด้วย- มีการอักเสบติดเชื้อในโพรงมดลูก แต่จะมีอาการปวดท้องน้อยและตกขาวที่ผิดปกติร่วมด้วย และอาจมีเจ็บขณะมีเพศสัมพันธ์ ปวดหรือแสบขณะปัสสาวะ มีไข้ อ่อนเพลีย เป็นต้น- มะเร็งปากมดลูก นอกจากมีเลือดออกหลังมีเพศสัมพันธ์ มักมีอาการเลือดออกกะปริดกะปรอย ตกขาวมีเลือดปน มีกลิ่นเหม็นผิดปกติ ปวดท้องน้อย เป็นต้นแนะนำว่าหากได้ทานยาคุมกำเนิดมานานต่อเนื่องแล้ว แต่เพิ่งมามีเลือดออก หรือยังคงมีเลือดออกทุกครั้งที่มีเพศสัมพันธ์ แนะนำให้ควรไปพบสูติ-นรีแพทย์เพื่อตรวจหาสาเหตุค่ะ